Publication: Magyar Közlöny
Issue: MK-2004-42 (Year: 2004, Number: 42)
Era: 2004-2010
Section: 9. § (1) A törvény hatálybalépésének napján a közoktatásról szóló 1993. évi LXXIX. törvény (a továbbiakban:
Paragraph Index: 246

p) a Kt. 2. számú melléklet „Adatkezelés a közoktatási intézményekben” cím 1—2. pontja helyébe a következõ rendelkezés lép: „1. A pedagógust, a nevelõ és oktató munkát közvetlenül segítõ alkalmazottat, továbbá azt, aki közremûködik a gyermek, tanuló felügyeletének az ellátásában (a továbbiakban e rendelkezések alkalmazásában együtt: pedagógus) hivatásánál fogva harmadik személyekkel szemben titoktartási kötelezettség terheli a gyermekkel, a tanulóval és családjával kapcsolatos minden olyan tényt, adatot, információt illetõen, amelyrõl a gyermekkel, tanulóval, szülõvel való kapcsolattartás során szerzett tudomást. E kötelezettség független a foglalkoztatási jogviszony fennállásától, és annak megszûnése után, határidõ nélkül fennmarad. A gyermek, illetve a kiskorú tanuló szülõjével minden, a gyermekével összefüggõ adat közölhetõ, kivéve, ha az adat közlése súlyosan sértené vagy veszélyeztetné a gyermek, tanuló érdekét. Az adat közlése akkor sérti vagy veszélyezteti súlyosan a gyermek, tanuló érdekét, ha olyan körülményre (magatartásra, mulasztásra, állapotra) vonatkozik, amely a gyermek, tanuló testi, értelmi, érzelmi vagy erkölcsi fejlõdését gátolja vagy akadályozza, és amelynek bekövetkezése szülõi magatartásra, közrehatásra vezethetõ viszsza. A nagykorú tanuló szülõjével az e törvény 11. §-ának

Source: https://magyarkozlony.hu/hivatalos-lapok/33be17ebbcdf592ad4014487cdca6dbeb6a5dc3a/dokumentumok/b16a8865bc6a885d7f0517cc1209884df28ad8fe/letoltes